Абдыгаликова Индира Мауленовна

ағылшын тілі пәнінің мұғалімі

**Оқушыларды ағылшын тіліне қызығушылықтарын ағылшын мәдениетін үйрету арқылы арттыру**

Шетел тілін үйренудің бір мақсаты сол елдің мәдениетін оқып үйрену. Яғни, мақал-мәтелді, идиомаларды үйрену арқылы сол елдің ерекшелігін білеміз.

 Мақал-мәтелдер халықтық педагогиканың ең бір інжу-маржаны. Бұлардың адамгершілік тәрбиесіне ықпалы зор, өйткені мақал-мәтелдер жан-жақты мазмұны арқылы ең шынайы адамгершілік қасиеттерді білдіреді, баланың жаңа ұғымдарды біліп, ойының дамуына, санасының қалыптасуына ықпал жасайды.

 Мен өз сабақтарымда оқушылардың ауызекі тілі мен жазба сауаттылығын да арттыру үшін тақырыптарға сай, мақал-мәтел мен идиомаларды сабақтарымда пайдаланамын. Әсіресе, мектепте бала санасының қалыптасуында, олардың оқу, білімге деген құштарлықтарын оятуда, үлгенге құрмет көрсетіп, өз қатарластарына ізетпен қарауларына үйретеді. Cабақ үстінде мақал-мәтелдерді өз орнымен ұтымды пайдалана білу сабақтың сапасының жоғары деңгейде өтуіне оқушылардың ой-өрісінің дамуына, айтар ойын әдемі де әсерлі етіп жеткізуіне ықпал етеді.

Бұл бағдарламада қазақ, ағылшын және орыс тілдеріндегі мақал-мәтелдердің құрылымдық және мағыналық ерекшеліктері мен ұқсастықтары берілді, оларды тақырыптары бойынша, сөйлемнің түрлеріне байланысты шартты сөйлем, бұйрықты сөйлем, болымсыз сөйлем деп топтастырылды. Сонымен қатар, мақал-мәтелдер және идиомалармен жұмыс, оларды салыстыру, қысқа жағдаятта қолдану арқылы оқушылардың таным белсенділіктерін арттыру, сөздік қорларын байыту мәселесіне ерекше көңіл бөлінді.

 Осы тапсырмалар арқылы оқушылар тілдік қорларын байытады, тәрбиелік мағыналарын біледі, өз сөздерінде қолданады. Үш тілдегі мақал-мәтелдерді салыстырады, үш тілдегі мақал-мәтелдерді үйренеді, әр тілдің ерекшелігін біледі, оларды салыстырады, тақырыптар бойынша эссе мен қысқа жағдаяттар жазуға үйренеді, мақал-мәтелді сөзбе-сөз аудармайды, олардың эквивалентін табады, тест тапсырмаларын жасап дағдыланады, өзіндік ойларын әдеби тілмен өрнектей алады. Мыс, Health тақырыбын өткеде «Health is above Wealth» мақалын беріп басқа тілде эквиваленттерін табады. Шығармашылық жұмыстың тағы бір түрі - өтілген тақырыптарға байланысты сурет салу, эссе жазу, Miming game, Jumping words құрастыру, мұндай тапсырманы да балалар қызығушылықпен тыңғылықты орындауға тырысады.

 Оқушылар әртүрлі тақырыптар бойынша мақал-мәтелдерді үйренеді.Осы арқылы олардың сөздік қорлары молаяды. Оларды қысқа жағдаяттарда, өз сөздерінде қолданады. Тест тапсырмаларын орындайды, мақалдарды қолданып эссе жазады. Оқушылар мақал-мәтелдерді салыстыру арқылы әр елдің өзгешелігін байқайды. Пәнге қызығушылықтары арттады.